Николай Лилиев
Съдбата те изпраща бледен…

chitanka.info

Съдбата те изпраща бледен

и вдъхновен като поет,

да разтопиш мъглата ледна

и да разтвориш моя глед.

И ето спираш, бледен схимник:

печален, примирен и тих,

и твойте безначални химни

звънят като разплакан стих.

Не съм ли светлата надежда

на твоя неотронен зов?

Виж, моята душа оглежда

сънят на твоята любов!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.